
אגודת התעופה הכללית בישראל

איגרת לחברי האגודה

לכל חברנו שלום,

הקיץ בעיצומו וכך גם פעילות האגודה. החודש שחלף היה חודש מרובה מטסים :

הוא נפתח במטס של חברינו הדו מנועיים לגרמניה, ( חברה, לא ראינו כתבות רציניות ותמונות , נא להשלים את החסר ) בהמשך השתתפו 5 מטוסים במטס הבינלאומי לסנטוריני, שהיה נפלא וכל חברינו חזרו הביתה בשלום, אבל רק ב 4 מטוסים לצערנו.

7 חברים  השתתפו בסמינר נווט תחרותי בקרקוב , פולין, באדיבות אנדרי אוסובסקי  מאמן נבחרת פולין הטובה בעולם.

מה אני אגיד לכם, לטוס בפולין 5 ימים בלי לדבר בקשר בכלל בנוף נפלא ובמזג אוויר אירופאי זה משהו ! רק חבל שכל התמונות שקיבלנו למצוא היו אותו דבר, ובחוץ כל פולניה ירוק עם בתים ועצים בדיוק כמו בכל התמונות.

למדנו המון אבל גם יצאנו קצת מתוסכלים: הרמה של הפולנים כזו גבוהה שקשה לי לראות איך אנחנו מנצחים אותם באליפות אירופה בשנה הבאה.

מה עוד חדש?

ביום רביעי ה – 14 לחודש אנו מקיימים את הגדול והמעניין שבכנסים- כנס הבטיחות השנתי 

ההזמנות לכנס נשלחו לכל חברי האגודה בדואר ובמייל .במידה ומשהו לא קיבל שיפנה לאסנת במשרד.

הכנס השנה הינו בסימן שיתוף פעולה עם חיל האוויר .כך למשל ירצו בו מפקד יבא 506 , סא"ל תורג'מן, ראש ענף תעבורה אווירית במטה חיל האוויר, ידיד המחלקה, סא"ל דני אשורי והמפקד החדש של מגדל שדה דב סגן דורון עתיק. אני שמח במיוחד לארח כמרצה את ידידי ותלמידי המוכשר אריה גליקמן אשר לאחר ההרצאה בדעתי להציע לו הצעה...

ככל שנה נשמע כמובן את רזצ'יק  החוקר הראשי ואת דבר הספונסר שלנו טל אנגל שיעדכן אותנו בחידושים בתחום  הביטוח .

השנה קיבלנו סיוע לכנס גם מחברת UMI  ישראל על מנת לשמור על רמת הארוח הגבוהה אותה קבענו לנו. במסגרת שיתוף הפעולה שלנו עם חברת  UMIהיא מעניקה לחברינו הנחות כפי שיפורסם בהמשך. הכנס נתמך השנה גם על ידי סוכנות רשף והבנק הבינלאומי שהשתתף במימון משלוח ההזמנות בדואר.

אני מבקש מכל מי מחברינו שיכול לעמוד על הרגליים בלי עזרה לבוא לכנס ! יהיה אחלה !! 

ומה מתוכנן באוויר?

ביום שישי אנו מקיימים את תחרות הנחיתות החודשית  במסגרת הליגה שלנו. בקרוב נבחן בוועדת הספורט הכנסת סוגים שונים של גישות בתחרות הנחיתות: בלי מנוע, גישה עם מעבר מכשול ועוד.

ב – 24 ליולי אנו נקיים תחרות נווט כהילכתה ואתם מוזמנים להרשם. התחרות פתוחה ל 12 מתחרים במקצה התחרותי אבל אנו נקיים גם מקצה עממי לא תחרותי בדומה לרונדו שהיה במטס הבינלאומי במצדה. הרעיון הוא שמי שמעוניין וירשם עד סוף שבוע הבא יוכל לקבל מפת נווט מוכנה ואת תמונות המטרות והנתיב והוא יוכל לטוס את הנווט אחרי המקצים התחרותיים.כמות המשתתפים במקצה העממי איננה מוגבלת וכל מי שמעוניין מוזמן להרשם במשרדי האגודה.

השנה יהי לנו לראשונה בתולדות האגודה נציג רשמי באליפות העולם! מדובר בד"ר מיקי גולן שישתתף באליפות העולם באווירובטיקה  בשבדיה בשם האגודה כנבחרת ישראל. כולנו נחזיק אצבעות למיקי כאשר הוא יתחרה בשבדיה בחודש הבא .

 מיקי ! בשמי ובשם כל החברים שיהיה לך בהצלחה !! 

 אני מקווה שתדווח לנו על קורותיך בתחרות כולל תמונות .

בשבוע שעבר סגרתי עם עיריית ערד על הפעלת המנחת שלהם על ידי האגודה.בקרוב נפעל גם שם ונקיים פעילות תעופתית ענפה במקום לרבות תחרויות ומטסים .

במחצית חודש יוני , לפני הנסיעה לקרקוב, נפגשתי עם סגן נשיא אאופה הונגריה. היה מפגש מוצלח וסיכמנו על שיתוף פעולה בין האגודות שלנו. באוקטובר ההונגרים מתכננים להגיע אלינו ואנחנו נבוא אליהם בהמשך.

ומה בתחום המינויים?

ממה פרש לאחרונה מוועדת הספורט לאחר כשנתיים וחצי של פעילות. תודה לממה על תרומתו  .ממה ארגן בין היתר את קורס המנחיתים האחרון, ונטל חלק בארגון קורסים לשופטים ולמתחרים במהלך שרותו בוועדה. אני בטוח שממה ימשיך גם בעתיד לארגן תחרויות מפעם לפעם בצורה המקצועית והרגועה המיוחדת לו.

איציק קירשנר הצטרף לוועדת הספורט וקיבל על עצמו  להיות " רכז הספורט" של האגודה. זהו תפקיד חדש שבא להסדיר את כל פעילות התחרויות לקבוע מי ינהל כל תחרות, היכן תתקיים ובאיזה רמה.

איציק – שיהיה לך בהצלחה בתפקיד החדש . אני בטוח שגם תהנה ממנו ותמצא בו סיפוק.

בימים אילו הזמנו מועמדים מקרב חברינו המוכנים לקבל על עצמם את ניהול טייסת 10 עם פרישתו של הגדול מכולם יוסי הומל. יוסי מילא את התפקיד בכשרון רב ודחף את הטייסת לגבהים.

יוסי, תודה על כל מה שנתת , זה היה הרבה, זה היה חשוב ואני בטוח שתמשיך לסייע ככל שתוכל גם בהמשך.

חברה לא לפחד מהנעליים הגדולות של יוסי. מי שמעונין בתפקיד קשה, אתגרי ומרתק מוזמן להגיש את מועמדותו לניהול הטייסת. ההרשמה בעיצומה!

זהו להפעם, טוסו בזהירות , אבל הרבה!

בברכת התעופה

ירון אפרת עו"ד

יו"ר אגודת התעופה

